Educata Bloemfontein – Afrikaans – Educata
ERVAAR ONAFHANKLIKHEID IN 'N VEILIGE OMGEWING MET ONS PRIVAAT STUDENTE-AKKOMMODASIE
Educata Bloemfontein Privaat Akkommodasie is vir mans en dames wat aan die Universiteit van die Vrystaat, die Sentrale Universiteit van Tegnologie en ander tersiêre instellings in Bloemfontein studeer. Dit is 'n ideale keuse vir studente wat die kampuslewe voluit wil geniet, maar nie deel wil wees van 'n tradisionele koshuis nie.
Die fasiliteit bied moderne, veilige en privaat akkommodasie in 'n Leef-en-leer-omgewing. Hoewel die hoofdoelwit is om jou graad te verwerf, streef ons daarna om 'n omgewing te skep waar elke individu optimaal kan funksioneer sowel as herinneringe en vriendskappe kan skep wat 'n leeftyd sal hou.
Educata Bloemfontein Privaat Akkommodasie besef elke persoon is uniek en het hul eie voorkeure ten opsigte van akkommodasie. Daarom doen ons ons bes om te voorsien in elkeen se behoeftes deur verskeie verblyfopsies te bied.
Studente kan kies tussen 'n privaat kamer in 'n 8-bed-selfsorgeenheid (kluster) met 'n gedeelde badkamer en kombuis, of 'n eenmaneenheid met 'n en-suite badkamer en kombuis.
Ons klusters skep die geleentheid om te kuier met nuwe en ou vriende of selfs spanmaats. Spelers van die amptelike Cheetah Rugby-akademie bly die afgelope drie jaar by ons en het eerstehandse ervaring hiervan.
Hoewel ons privaat akkommodasie meer onafhanklikheid toelaat, beteken dit nie jy hoef op jou eie klaar te kom nie. Ons het streng maar billike reëls om elke inwoner se veiligheid, respek en privaatheid te waarborg. Ons streef daarna om 'n akademiese omgewing te skep waar almal kan groei en nuwe vriendskappe kan bou.
Om te verseker ons waardes word onderhou, voorsien ons inwoners van 24/7-ondersteuning deur middel van 'n bestuurspan, wat bestaan uit 'n inwonende hoof, senior huishoof, hoofstudente, vloerleiers en klusterleiers. Hierdie struktuur skep 'n uitstekende geleentheid vir dié mense wat leierskapservaring wil opdoen, maar betrokkenheid is heeltemal vrywillig.
As jy 'n tradisionele universiteitskoshuislewe verkies, gaan terug na die tuisblad en klik op Amelia Privaat Dameskoshuis of Bell Privaat Manskoshuis – albei bied unieke tradisies en studentelewe-ervarings.
Educata Bloemfontein Privaat Akkommodasie is ongeveer 150 m suid van die Universiteit van die Vrystaat en so te sê langs die Fakulteit Geneeskunde geleë, dit is dus ideaal geplaas, veral vir studente wat medies en ander verwante rigtings studeer. Daar is oorgenoeg parkeerplek, oop en onderdak, sowel as 'n tuin en ontspanningsarea op die grondvloer.
FTT Blok B is 'n sesverdiepinggebou wat ontwerp is as 'n Leef-en-leer-fasiliteit, waar elke vloer mans of vroue huisves. Vloer 1 tot 5 het elk ses klusters (wooneenhede/woonstelle). Elke kluster het agt privaat kamers, twee badkamers, twee storte, 'n gemeenskaplike oopplankombuis (stoof en sluitbare persoonlike koskaste), leefarea en balkon. Die sluitbare privaat slaapkamers is gemeubileer met 'n enkelbed, lessenaar, stoel, ingeboude klerekas en -boekrak.
Inwoners kan kies as daar een of meer mense is met wie hulle 'n kluster wil deel, en die bestuur sal hul bes doen om hierdie versoeke te akkommodeer.
Die eenmaneenhede is in 'n aparte gebou langs die hoofgebou. Elke eenheid kan veilig sluit en bevat 'n en suite-badkamer, enkelbed, lessenaar, stoel, ingeboude klerekas en -boekrak sowel as 'n kombuis en tuinarea. Studente wat in hierdie eenhede bly, het toegang tot dieselfde dienste en sekuriteit as die klusterinwoners.
Die sesde vloer bestaan uit die gemeenskaplike ontspanningsareas, insluitend 'n gimnasium, braaigeriewe, eetsaal/kafeteria, studeerarea, wassery en besoekerstoilette. Die vloer is 'n pragtige mengsel van binnenshuise en buiteareas, ideaal vir kuier, om te werk aan jou sonbruin of net die uitsig oor die stad te geniet.
Die veiligheid van ons studente is top prioriteit en daarom het ons die volgende veiligheidsmaatreëls in plek:
Motorhek beheer deur slimfoonstelsel
AANSOEKE VIR 2021 IS NOU OOP.
EDUCATA ARNDTSTRAAT AANSOEK
BLOCK B AANSOEK
EDUCATA PARKERING (ALLE FASILITEITE)
Die maandelikse huur word op 'n jaarlikse basis bepaal en is betaalbaar oor tien maande.
WEEKLIKSE SKOONMAAK VAN GEMEENSKAPLIKE AREAS **
TUISTE VAN DIE CHEETAHS
Educata Bloemfontein Privaat Akkommodasie is ook die afgelope paar jaar die trotse tuiste van die Toyota Cheetah Akademie (ook bekend as die Toyota Cheetahs Institute of Excellence), sowel as studente en spelers wat aan die Cheetahs verbind is.
"Die Toyota Cheetahs Institute of Excellence is in Januarie 2015 gestig. Sedert die aanvangs, het nie minder nie as 31 instituutspelers kontrakte gekry by die Toyota Cheetahs senior rugbyspan. Die Toyota Cheetahs-instituut het ten doel om spelers te ontwikkel. Gedurende die spelers se jare by die instituut, word hulle bekendgestel aan die Cheetahs se speelstyl, afrigtingsfilosofieë sowel as die Cheetahs se kultuur, om hulle sodoende te help met die oorgang van junior na senior rugby. Gespesialiseerde afrigters van die senior span word in die akademiestrukture aangestel om konsekwentheid en kontinuïteit te verseker in die Cheetah-spanne. Dit help die spelers met hulle oorgang na senior rugby. Nog 'n rede vir die sukses van die instituut is die hoë afrigter-tot-speler-ratio van vyf afrigters, wat gelykstaande is aan 1 afrigter vir elke 10 spelers."